Täna Kristliku Maailma Uudistes -
Lõpu algus - USA hakkab vägesid Afghanistanist välja tooma.
Kes täidab vaakumi ja millist mõju võib see omada usuvabadusele?
Pluss - tsunami hävitatud Jaapani koguduse taassünd kohvikus.
Pastori sõnul on see osa Jumala plaanist.
Ja - kultuuride ristumine.
Korea kristlane ajab juuri Paraguays.
Nüüd annab ta neile lastele parema võimaluse elule.
Kristliku Maailma Uudised
Tere tulemast Kristliku Maailma Uudistesse.
Olen Wendy Griffith. George Thomas on komandeeringus.
Käesoleval nädalal teatas USA president Barack Obama
esimesest vägede vähendamisest Afghanistanis.
Mõnede meelest taandub USA liiga vara.
Nende seas ka religioossete õiguste rühmitused,
kelle väitel Afghanistanil on veel pikk maa
usuvabaduse garanteerimiseni.
Eriti karm on riik kristlaste suhtes.
Islamist kristluse kasuks loobunud afgaane on vangistatud
ja ähvardatud surmanuhtlusega.
Talibani võimule tulles võib see hullemaks muutuda.
2010. aastal mõrvas Taliban Põhja-Afganistanis
kümme külaelanikele arstiabi andnud kristliku abiorganisatsiooni liiget.
2007. aastal röövis rühmitus 23 kristlikku misjonäri Koreast
ja mõrvas neist kaks, enne kui ülejäänud vabastas.
Meiega ühineb Knox Thames, USA Rahvusvahelise
Usuvabaduskomisjoni poliitikadirektor.
Rühmitus nõustab USA välisministeeriumi
kogu maailma usuvabaduse küsimustes ja ta naases äsja Afganistanist.
- Näib, et täna pole Afganistanis pea mingit usuvabadust.
Kas asi muutub veelgi hullemaks, kui USA taandub?
- See on hea küsimus ja oleme selle pärast mures.
On ülioluline, et USA valitsus kehtestaks 2014. aastaks garantiid,
et Afganistani valitsus austaks kõigi afgaanide usuvabadust,
olgu nad kristlased, hindud, sunnid või shiia moslemid.
Kui Taliban pääseb uuesti võimule, oleks sellel hävitavad tagajärjed
kõigile afgaanidele, kuid eelkõige vähemususundite esindajaile.
- Afganistani konstitutsioon tagab tegelikult usuvabaduse.
Miks seda tegelikkuses kehtestatud pole?
- Afganistani põhiseaduse tekstis on vastuolud.
Samal ajal, kui tekst kohustab valitsust respekteerima
ÜRO inimõiguste deklaratsiooni, sisaldab see samal ajal klauslit
sharia seaduse ülimuslikkusest.
Afganistan peab defineerima endale sharia seaduse.
Kas see on Talibani peale sunnitud versioon või mõõdukam,
progressiivsem versioon, mida järgivad teised riigid?
- Minu teada ei kattu sharia seadus ja usuvabadus mitte kuidagi.
- On näiteid, kus tagurlikud tõlgendused
on viinud kristlaste ja teiste usuvähemuste,
kuid ka moslemite vabaduste tõsistele rikkumistele.
See keelab moslemitel arutleda avameelselt oma usu teemal
ja tõlgendada oma veendumusi.
- Mida peaks USA valitsus tegema, et seal usuvabadust edendada?
- See tuleks panna prioriteetide nimekirja.
Võimu ja vastutust afgaanidele andes tuleb kindlustada,
et nad mõistaksid usuvabaduse tähtsust,
vajadust teha oma ühiskonnas ruumi rahumeelsele usudialoogile.
Nad peavad mõistma ka sallivuse tähtsust -
et teise usu ja rahvuse tõttu ei ole keegi vähem väärtuslik
ja neil on sama palju õigusi kui teistel Afganistani kodanikel.
See tuleks tõsta nimekirja etteotsa ja seda Kabulis propageerida.
- Milline on sealne üldpilt?
Miks on usuvabadus demokraatiale niivõrd vajalik?
- Usuvabadus on unikaalne inimõigus,
ilma milleta pole ka kõne- ja kogunemisvabadust.
Oleme näinud, et ilma usuvabaduseta ei austata ka neid õigusi
ja rikutakse naiste õigusi.
Õitsva, edumeelse demokraatia rajamiseks
tuleb täielikult respekteerida põhiõigusi nagu usuvabadus.
- Milline on aga tegelikkus? Mis juhtub Talibani võimule tulles?
- See oleks hirmus. See oleks hävitav afgaanidele
ja samuti meie välispoliitikale regioonis.
Taliban lubas korraldada oma territooriumilt terrorirünnakuid
ja võimule naastes taastaksid nad ilmselt samad sidemed
ja püüaksid saavutada endiseid eesmärke.
Peame tegema kõik võimaliku, et see päev ei saabuks.
Inimõiguste ja usuvabaduse nimekirja tippu tõstmine,
Afganistani konstitutsiooni tõlgendamine nii,
et kaitstakse usuvabadust, aitaks luua garantiisid,
et see päev kunagi ei koidaks.
- Ja kindlasti vajavad nad palvet.
Aitäh, Knox Thames, et ühinesid meiega. - Aitäh.
Juba kolmandat kuud kestab NATO kampaania
Liibüa diktaatori Muammar Gaddafi kukutamiseks.
Liibüa on peamiselt moslemiriik,
kuid seal on ka väike hulk kristlasi.
Rahvusvahelise korrespondendi Gary Lane'i väitel
loodavad nad teistsugust vabadust.
Jätkab Gary Liibüast.
Oleme rääkinud riigi idaosas paljude liibüalastega
ja nad on otsustanud Muammar Gaddafi kukutada.
Nad naudivad nüüd selles riigi piirkonnas vabadust.
Kas kristlased on olnud vabad?
Siin on väike kristlaste kogukond, mõned islamitaustaga usklikud.
Nad kardavad kaamera ees rääkida, kuid rääkisime ühe naisega
väljaspool kaameraulatust. Ta oli sheigi, moslemipreestri naine.
Ta ütles, et Piibliga rahva sekka ilmudes vahistataks ta kindlasti
ja tema mees ei teadvat, et ta kristlane on.
Ka tema lapsed said satelliidi- kanaleid vaadates päästetud.
Terves riigis võib näha satelliiditaldrikuid.
Suurim arv kristlasi Liibüas on aga võõrtööliste seas.
Enamus neist on egiptlased.
Kohtusime mõnede kopti kristlastega ja külastasime nende teenistust.
Nad tunnevad end siin vabamalt kui Egiptuses.
- Liibüas on parem kui Egiptuses. Egiptuses on kristlasel paha olla.
- Kas oled mures?
- Ma ei muretse, sest Jumal on meiega.
Kui Jumal on meiega, kes saab olla meie vastu?
Reisisime läbi kogu Põhja-Aafrika: Tuneesia, Liibüa ja Egiptuse.
Meil on mitmeid olulisi raporteid, mida näete lähipäevadel.
Gary Lane, Derna, Liibüa.
Järgmiseks -
Kahetsen, et ei rääkinud oma naabritega,
ja nüüd on enamus neist läinud.
Jaapani tsunami varemeist tärkas uus kogudus.
cwnews.org - sinu uudisteallikas globaalses veebikeskkonnas,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka podcast'ina.
Võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
www.cwnews.org
Meie maailm liigub uskumatul kiirusel.
Kõikjal kiirustavad inimesed oma sihtpunktidesse,
kuid igaüht meist ootab üks sihtpunkt
ja me kõik seisame silmitsi tähtsaima küsimusega elus -
kus ma veedan oma igaviku?
Oma uues DVD-s "Elu pärast surma" tutvustab Pat Robertson teile
tõelisi inimesi hämmastavate lugudega taevast
ja õudustäratavate kogemustega põrgust.
Saate teada, mida Piibel räägib elust pärast surma.
Piibel räägib, et selle, mida silm pole näinud
ega kõrv kuulnud ja mis pole inimese südamesse tõusnud,
on Jumal valmistanud neile, kes Teda armastavad.
"Elu pärast surma" ehitab sinu usku, kui Jumala tõotused elustuvad,
valmistab sind ette igavikuks
ja annab sulle võimsa töövahendi usu jagamiseks lähedastega.
Tahan, et teaksid ilma igasuguse kahtluseta,
et sinu tulevik on igaveseks taevas pitseeritud.
Mind puudutas see, kui väike poiss nägi taevas oma vana-vanaisa.
Mul tekkisid külmavärinad ja kananahk ihule.
See sunnib otsustama, kummal pool tänavat kõndida.
Need lood on tõelised -
tõelised inimesed tõeliste kogemustega.
See tekitab tahtmise tõesti taevasse pääseda.
See on ilus, aukartustäratav ja väga julgustav.
Iga inimene peaks seda DVD-d vaatama.
"Elu pärast surma" - nüüd saadaval.
Kui Jaapanit tabas tsunami, pühkis see minema terveid linnu,
kaasa arvatud mitmeid kirikuid.
Ometi leiavad paljud neist katastroofi järellaines uue koha
ja teenistuse.
Meie Aasia-korrespondent Lucille Talusan raporteerib
Sendaist, Jaapanist.
Tsunami laastas rannikukülasid nagu see siin Sendais.
Tuhanded elanikud pühiti merre.
Kolm kuud on möödunud ja paik vajab ikka veel koristamist.
Siiani võib tunda surnukehade lehka.
Ma ei suuda kujutleda, kuidas vanemad püüdsid päästa lapsi.
Näha võib mänguasju, laste koolivarustust.
Isegi kui perekonnad tahaksid siia elama naasta,
kaaluvad nad, kas naasta ja taastada oma kodud siin või ei.
Seaside Bible Chapel ei jäänud tsunamist puutumata.
Kogudus pühiti minema koos pastor Naito majaga.
Naito leidis koos perega prahi seest koguduse sildi.
Noah on pastor Naito poeg.
Viis aastat mu elust möödus siin. Kaotasin tsunamis kõik,
kuid mõistsin, et mu tähelepanu keskmes olid vaid tühised asjad.
Kahetsen, et ei rääkinud naabritega, kuna enamus neist on nüüd läinud.
Koguduses oli vaid 30 liiget, kuid Jaapanis on see tüüpiline,
kuna enamus inimesi on budistid või shintoistid.
Jaapanlased on ka väga privaatsed.
Neile ei meeldi ühineda suurte kristlike kogudustega.
Ometi lõid 11. märtsi katastroofid kristlastele võimalusi
ohvritega Jumala armastust jagada.
Jaapanis on olnud alati raske evangeeliumi jagada.
Jaapanlastel on kõik olemas, kuid neil on alati puudunud
Jeesuse Kristuse tundmine.
Jonathan Wilson on kristliku abiorganisatsiooni Toetus ja Lootus
Jaapani osakonna juht.
CRASH on Jaapani ja rahvusvaheliste kristlike rühmnituste võrgustik.
Kui saadame tiime varjupaikadesse inimeste jalgu pesema
või nende käsi masseerima ning kuulame nende lugusid
ja palvetame nendega, leiame, et südamed on äärmiselt avatud.
CRASH'i meeskonnad teevad koostööd kohalike omavalitsustega,
kes hindavad nende pingutusi.
Olen organisatsioonile tänulik meie linna aitamise eest.
Nad toovad kogukondadesse ühtsust ja lootust.
CRASH aitab ka kogudustel, nagu Seaside Bible Chapel, tuhast tõusta.
Kogudus koguneb nüüd organisatsiooni eraldatud kohvikus.
Enne tsunamit asus meie kirik 700 meetri kaugusel rannikust
ja oli üsna tühi koht.
Nüüd oleme heas asukohas, kus käib palju inimesi
ja on paremad võimalused evangeeliumi jagada.
See on kõik osa Jumala plaanist.
Koguduse varemeist üleskaevatud rist püstitati Seaside Bible Chapel'i
endisesse asukohta lootuse sümbolina ja meenutusena,
et kui kõik on läinud, jääb alles vaid üks asi.
Me ei vaja midagi peale Jumala. Vajame vaid usku Temasse.
Lucille Talusan, CBN'i Uudised, Yagi, Jaapan.
Suurepärane lugu. Aitäh.
Siirdume Lõuna-Ameerikasse, kus tuhanded Paraguays
oma põlisaladelt välja kihutatud hõimlased elavad sügavas vaesuses.
Nende viletsust suurendab tõsiasi, et nad ei räägi riigikeelt
ega sulandu ühiskonda.
Kui Korea misjonär otsustas anda hõimu lastele parema tuleviku,
võtsid nende juhid ta avasüli vastu.
Korrespondent Carolina Martinez jätkab Asunciónist.
Projekti "Emba tulevikku" eesmärgiks on ehitada tänavu
Paraguay hõimurahvaile 10 kristlikku kooli
ja järgmise 10 aastaga veel 90 kooli.
Kõik algas jutuajamisest Korea evangeelse pastori,
Paraguay misjonäri ja põlisrahva pealiku vahel.
Kui lahkusin kogukonnast, palus pealik Francisco mul naasta
ja neile evangeeliumi jutlustada, et anda oma lastele parem tulevik.
Pastor Diego Yang'il ja tema kogudusel Asunciónis
on üle 20 aasta kogemust hariduse valdkonnas.
Neil on üle 300 õpilasega kool, kellest paljud kuulevad
kristlusest esimest korda koolis.
Kooli kristlik õpetus on muutnud sadade perede elud.
Tänu Korea presbüteri kiriku annetustele ning teiste koguduste
ja organisatsioonide abile, reageerivad nad
Paraguay põlisrahvaste vajadusele.
Tegelen mitme kristliku programmiga ega taha üksnes klassituba ehitada -
see on vaid osa meie projetkist. Infrastruktuur ei muuda inimest.
Otsime telliste asemel pigem meeskondi.
Viimase rahvaloenduse järgi on Paraguays 108 000 hõimlast.
Seni on haridusministeeriumil olnud põlisrahva jaoks 310 maakooli,
kuid need on väga väikesed ja väheste ressurssidega.
Vaid 50 protsenti põlisrahva lastest käib algkoolis
ja vaid üks protsent läheb kolledzhisse.
Dionisio on ühe protsendi seas. Tänu pastor Yangi teenistusele
saadud kristlikule haridusele, vahendab ta nüüd muutust
omaenda kogukonnas.
Pärast pöördumist või uussündi ja kristlaseks saamist,
toimub sinuga suur muutus.
Õppisime tundma Jumalat, uurisime Piiblit.
Mu perekond, kogukond, muutus pärast Jumalaga kohtumist täielikult.
Teenistust toetavad pidevalt ka kümned noored vabatahtlikud
kõikjalt maailmast.
Paraguaysse tulles ning laste ja noortega töötades
kõikvõimalikku sotsiaaltööd tehes võib tunda õnnistust
ja kogeda, et Jumal teeb tööd.
"Emba tulevikku" projekt ei ehita üksnes koole
ega paku lastele haridust, vaid teeb koostööd
teise Pastor Yangi projektiga: põlisrahvaste pealike väljaõppe-
ja evangeliseerimiskooliga.
Seal õpitakse põllumajandust, mesindust, saadakse töövahendid,
kuid õpitakse ka Jumala Sõna nende omas keeles - guaranis.
Carolina Martinez, CBN'i Uudised, Asunción, Paraguay.
Järgmiseks Kristliku Maailma Uudistes -
Puudutades puutumatuid:
kuidas kirjanik sai inspiratsiooni misjonireisist Indiasse.
Küsisime CBN.com kasutajatelt, kuidas muuta kodulehte
kergemini kasutatavaks. Ja me kuulasime.
Seda on väga lihtne lugeda ja liikumine on lihtne.
Informatsioon avaneb tunduvalt kiiremini.
See on palju kiirem.
Kõik, mis mind huvitab, on hiirekliki kaugusel.
Uuel CBN.com lehel leiate kergemini
oma 700-klubi lemmiklood, külalismuusikud
või veebikogukonna ja eriartiklid.
Uut lehekülge naudivad kõik.
Külastage uut CBN.com-i juba täna!
Näeme CBN'is hämmastavaid tulemusi, kui üksteist toetame.
Tahame tänada tuhandeid vaatajaid,
kes on avaldanud soovi ühineda 700-klubiga.
Teie igakuine annetus aitab kõige suuremaid abivajajaid.
Aitate tervendada haigeid, toita näljaseid
ja kuulutada evangeeliumi nii USA-s kui kogu maailmas.
Olete aidanud ja toonud lootust suures hädas olijaile
ning muutnud nende elud igaveseks.
Kui vanemad Kitty hülgasid, läks ta elama vanaema juurde
prügimäele.
Nad sõid prügimäe toidujäätmeid ja püüdsid vältida rotte.
Teie ehitasite neile uue kodu ja alustasite Kitty vanaemale
turu lähedal väikese rõivaäri.
Teie päästsite nad näljast ja hirmust.
Jälgige oma postkasti ja saatke oma lubadused.
Tänavu õpivad miljonid tundma
Jeesuse Kristuse armastust ja päästvat väge.
See on võimalik vaid tänu teile!
Mis juhtub pärast surma?
Hakkasin oma ihust ülespoole tõusma.
Kas taevas ja põrgu on tõelised?
Nägin põlde, kristallselget jõge, mille kaldail olid puud.
Mis määrab minu sihtkoha pärast surma?
Teadsin, et nägin esimesena Jeesust.
Avasta vastused elu tähtsamaile küsimustele
700-klubi DVD-l "Elu pärast surma" -
Tõelised lood 700-klubist - nüüd saadaval
Randy Singer on praktiseeriv kohtujurist,
kes on nädalavahetustel ka koguduse pastoriks.
Vabal ajal kirjutab ta kohtupõnevikke.
Tema viimane romaan on "Valetunnistaja".
Lugu keerleb tema hiljutiste misjonireisikogemuste ümber Indias.
Ta rääkis nähtust George Thomasega.
- Käisin esimest korda Indias paari aasta eest
ja kogemus lõi mu pahviks.
Tundsin nagu oleksin astunud Apostlite tegude raamatusse -
seal toimusid imed, inimesed tulid massiliselt usule.
Samas on seal ka suured vajadused ja tagakius.
Puudutatuna sellest kogemusest, tahtsin selle ühte loosse kaasata,
kuna paljud lääne kristlased ei tea midagi
sealse koguduse uskumatutest väljakutsetest.
- Meie vaatajad ei ole ehk tuttavad ühe konkreetse inimrühmaga -
"puutumatud" ehk madalaim klass India kultuuris.
Neid nimetatakse ka dalit'iteks.
Sinu India-visiit mõjutas su elu just seoses selle inimgrupiga.
Räägi sellest.
- Just. Juristina otsin kohti, kus evangeelium ristub inimõigustega.
Indias on "puutumatuid" ehk daliteid üle 165 miljoni.
Enamus neist elab vaesuses.
Vaid 2-3 protsenti daliti naistest on kirjaoskajad.
Sealsete liidrite väitel on dalititele aastaid räägitud,
et isegi loomad on rohkem väärt kui nemad.
Koer võib templisse minna, kuid mitte dalit.
Isegi kui India seadused on muutunud, nii et neil on nüüd võrdsed õigused,
pääseb sealse juhi sõnul rõhumisest ja orjusest alles kahe põlvkonnaga.
Esimene põlvkond muudab seadused, järgmine muudab mentaliteeti.
Dalitite ingliskeelsetes koolides, mida toetavad rühmitused
nagu Dalit Freedom Network, näeb naeratavaid ja särasilmseid
väikseid lapsi ja hakkad mõtlema, kuidas saaksin aidata neil elus
võimalusi leida, näidata, et Kristuses on vabadus,
on inimesi, kes neist hoolivad, ja nad väärivad Kristuse surma.
- Indias on kastisüsteem, mis on rõhunud miljoneid.
Daliteid aitavad mitmed ühendused, üks neist on Dalit Freedom Network,
mis sirutub rohujuure tasandil India ühiskonna olulise osana
dalitite kogukonna poole. Räägi DFN'ist.
- Mulle meeldib DFN'i toetada. Kõik "Valetunnistaja",
minu viimase põneviku, tulud, lähevad DFN'ile.
Ütlen raamatu lõpus lugejaile, et pole neilt varem midagi palunud,
kuid palun neil nüüd minna DFN'i kodulehele,
kus võib toetada 28 USD-ga ühe nende koolilapse vajadusi,
kuna raha jätkub Indias väga paljuks.
DFN tegeleb ka Indias väga levinud inimkaubanduse teemaga.
India on inimkaubanduses esimene lähte- ja sihtriik.
Miljonid noored India tüdrukud satuvad selle lõksu.
Üle 12 miljoni lapse on tööorjuses.
India valitsuse teostatud uurimuse järgi on enamus
inimkaubanduses tiirlevaid tüdrukuid on 11-14-aastased.
Hindu religioonis ja mõnedel aladel nagu Karnataka on devadasi komme -
100 000 inimest "abielluvad templiga".
Selle kogukonna perekond pühendab oma vanima tütre templile
ja neist saavad templiprostituudid.
30-aastaselt saadavad preestrid nad tänavale.
Nii et Dalit Freedom Network tegeleb ka inimkaubandusprobleemiga.
- Nende inimeste kannatustest on uskumatuid lugusid
ja sellest, kuidas Jumal puudutab daliti rahva elusid,
eelkõige vabaduse mõistes, et neil on vabadus Galilea mehes,
Jeesuse Kristuses. See on muutnud inimeste elusid.
- Indias näeb massilisi ristimisi ja inimesi, kes tulevad usule.
Samuti näeb selle pahupoolt - tagakiusu,
vahel valitsuse pöördumisvastaste seaduste näol,
kuid eelkõige radikaalsete hindu rühmituste poolt.
Kui õpetasin sealseid pastoreid, küsisin,
kui paljusid neist on usu pärast taga kiusatud.
Enamus tõstis käed ja kõigil oli uskumatuid lugusid sellest,
kuidas Jumal tegutses ja levitas tagakiusu kaudu evangeeliumi.
See on nagu ajamasin - sa ei naase primitiivkultuuri,
India kultuur on väga arenenud,
kuid sa otsekui naaseksid Apostlite tegude raamatusse,
kus kogudus oli elav ja võimas, töötlemata ja orgaaniline.
Seal saab avada inimeste silmi ja näha imesid.
See on hämmastav.
Lisateavet Dalit Freedom Networki'st saate meie veebilehelt
cwnews.org
Oleme kohe tagasi.
Meie maailm liigub uskumatul kiirusel.
Kõikjal kiirustavad inimesed oma sihtpunktidesse,
kuid igaüht meist ootab üks sihtpunkt
ja me kõik seisame silmitsi tähtsaima küsimusega elus -
kus ma veedan oma igaviku?
Oma uues DVD-s "Elu pärast surma" tutvustab Pat Robertson teile
tõelisi inimesi hämmastavate lugudega taevast
ja õudustäratavate kogemustega põrgust.
Saate teada, mida räägib Piibel elust pärast surma.
Piibel räägib, et selle, mida silm pole näinud
ega kõrv kuulnud ja mis pole inimese südamesse tõusnud,
on Jumal valmistanud neile, kes Teda armastavad.
"Elu pärast surma" ehitab sinu usku, kui Jumala tõotused elustuvad,
valmistab sind ette igavikuks
ja annab sulle võimsa töövahendi usu jagamiseks lähedastega.
Tahan, et teaksid ilma igasuguse kahtluseta,
et sinu tulevik on igaveseks taevas pitseeritud.
Mind puudutas see, kui väike poiss nägi taevas oma vana-vanaisa.
Mul tekkisid külmavärinad ja kananahk ihule.
See sunnib otsustama, kummal pool tänavat kõndida.
Need lood on tõelised -
tõelised inimesed tõeliste kogemustega.
See tekitab tahtmise tõesti taevasse pääseda.
See on ilus, aukartustäratav ja väga julgustav.
Iga inimene peaks seda DVD-d vaatama.
"Elu pärast surma" - nüüd saadaval.
Kristliku Maailma Uudised -
sinu aken globaalsesse kogudusse.
Lood ärkamisest, -
tagakiusust -
ja kristlike juhtide mõjust.
Vaadake Kristliku Maailma Uudiseid!
Kas sa oled tahtnud kunagi minna ajas 3000 aastat tagasi
Piibli lehekülgedele?
Jeruusalemmas asuvas uues arheoloogilises kaevanduses
on see võimalik.
Chris Mitchell selgitab Iisraelist.
Esimest korda kaasaegses ajaloos avati see iidne paik avalikkusele.
Alates tänasest, võivad inimesed käia esimese Templi jäänustes,
puudutada kive ja uurida üht perioodi Jeruusalemma arheoloogias.
Kolm tuhat aastat tagasi ehitasid müürsepad need müürid,
et kaitsta Jeruusalemma.
Arheoloogilised tõendid viitavad, et selle ehituse algatas
kuningas Saalomon.
Kuningas Saalomon ehitas väga keeruka kindluse.
See on vaid üks väga muljetavaldav osa.
Nägite neid suuri kivimüüre ja see jätkub.
Arheoloog Eilat Mazar avastas Ofeli
Jeruusalemma Templimäe all, taastas selle ja rääkis oma loo
raamatus nimega "Saalomoni müüri avastamine Jeruusalemmas."
Mazari väitel viitab Piibel sellele 1 Kuningate raamatus:
"Seniks kui ta oli valmis ehitanud oma koja, Issanda koja
ja müüri ümber Jeruusalemma."
Suurt osa sellest võib näha ja katsuda,
ning oleme leidnud palju asju, mis viitavad piibellikele allikatele.
Teine käegakatsutav näide on see põrand, mis oli Mazari väitel
586. aastal e.m.a. hävitatud kuningahoone osa,
kui babüloonlased Jeruusalemma vallutasid.
Väljakaevamised paljastasid ka Väravamajaks kutsutava hoone,
mis näinuks 3000 aastat tagasi välja nii.
Jeruusalemma linnapea Nir Barkat näeb kohta
mitte üksnes suurepärase ajaloo osana,
vaid veel ühe võimalusena jagada vanalinna võlu.
Üks parimaid investeeringuid tulevikku
on meie mineviku esitlemine.
See võimaldab inimestel tulla ja näha, et see on tõeline,
külastada seda paika ja naasta koju rahu saadikutena.
See näitab, et Piibel on reaalne - 2000-3000 aastat tagasi
oli Jeruusalem maailma keskpunkt.
Chris Mitchell, CBN'i Uudised, Jeruusalem.
- Sulle antakse kõige paremad tööülesanded.
Iisraelis on nii palju hämmastavat ajalugu.
See on tänaseks kõik. Nägemist ja Jumal õnnistagu teid!
Tõlge: Monika Jaaguri